Элеанора фон Габсбург

Элеанора фон Габсбург-Лотарингская (поўнае імя — Элеанора Марыя дэль-Пілар Іона Крысціна Элена) (; нар. 28 лютага 1994) — аўстрыйскі ювелірны дызайнер, фотамадэль, член дома Габсбург- Латарынгія.

 Ранняе жыццё і перадгісторыя 
Элеанора Габсбург-Латарынгія нарадзілася ў 1994 годзе ў Зальцбургу ў сям’і Карла фон Габсбурга, палітыка і кіраўніка дому Габсбургаў-Латарынгіі, і Франчэскі Тысэн-Барнэмісы дэ Казон і Імперфалва, калекцыянера мастацтва і члена сям’і Тысен-Барнэміса па нараджэнні. Яе бабуля і дзядуля па матчынай лініі — барон Ганс Генрых Тысен-Барнеміса і Фіёна Фрэнсіс Элейн Кэмпбэл-Уолтэр, мадэль з арыстакратычным паходжаннем, бацька якой, віцэ-адмірал Кіт Макніл Кэмпбэл-Уолтэр, быў ад’ютантам Георга VI . Яе дзядуля і бабуля па лініі бацькі былі эрцгерцаг Ота Габсбург, наследны прынц Аўстрыі і прынцэса Рэгіна Саксен-Майнінгенская. Яе прадзед па бацькоўскай лініі Карл I Аўстрыйскі і Зіта Бурбон-Пармская былі апошнімі імператарам і імператрыцай Аўстрыі.

Яе малодшы брат — аўтагоншчык Фердынанд Габсбург, прэтэнд на Аўстрыйскі, Вугорскі, Харвацкі і Багемскі пасад, беларуская арганізацыя Ліга Манархічная Вялікага Княства Літоўскага таксама прапаноўвала яго як прэтэндэнта на беларускі прастол.

 Адукацыя і кар’ера 
Вучылася ў школе-інтэрнаце ў Гштаадзе перад вывучэннем права ў Еўрапейскай бізнес-школе ў Лондане. У 2020 годзе яна атрымала ступень магістра ў Міланскім інстытуце Марангоні ў галіне дызайну ювелірных вырабаў і працуе дызайнерам ювелірных вырабаў. Габсбург таксама працавала манекеншчыцай, здымалася ў рэкламных кампаніях і дэманстравала подыумы Dolce & Gabbana..

 Асабістае жыццё 
20 ліпеня 2020 года Элеанора фон Габсбург-Латарынгія выйшла замуж за бельгійскага аўтагоншчыка Жэрома д’Амброзіа на невялікай грамадзянскай цырымоніі ў ЗАГСе Манака, якую праводзіў мэр Манака Жорж Марсан. 20 кастрычніка 2021 года яна нарадзіла сына Ота д’Амбросіо, названага ў гонар свайго дзеда Ота фон Габсбурга.

 Крыніцы 

Катэгорыя:Габсбургі